
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE

 DISCIPLINĂ ŞI IMUNITĂŢI


	                      Bucureşti, 20.02.2018

                    Nr. 4c-11/1274/2017


                                                                                                          P.L.x 589/2017                                                                                                                                                                                                            
BIROULUI  PERMANENT 

AL

CAMEREI DEPUTAŢILOR
                 Vă înaintăm alăturat RAPORTUL asupra Proiectului de Lege pentru completarea art.165 din Legea nr.254/2013 privind executarea pedepselor şi a măsurilor privative de libertate dispuse de organele judiciare în cursul procesului penal, trimis spre dezbatere în fond, Comisiei juridice, de disciplină şi imunităţi cu adresa nr. PLx 589/2017 din 18 decembrie 2017. 
                  În raport de obiectul şi conţinutul său, iniţiativa legislativă face parte din categoria legilor organice.

	PREŞEDINTE

Eugen NICOLICEA

     RAPORT 

asupra Proiectului de Lege pentru completarea art.165 din Legea nr.254/2013 privind executarea pedepselor şi a măsurilor privative de libertate dispuse de organele judiciare în cursul procesului penal
În temeiul dispoziţiilor art. 95 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi a fost sesizată spre dezbatere în fond cu Proiectul de Lege pentru completarea art.165 din Legea nr.254/2013 privind executarea pedepselor şi a măsurilor privative de libertate dispuse de organele judiciare în cursul procesului penal, trimis cu adresa nr.PL-x 589 din 18 decembrie 2017 şi înregistrat cu nr.4c-11/1274 din 19 decembrie 2017.
Senatul în calitate de primă Cameră sesizată a adoptat inițiativa legislativă în şedința din 11 decembrie 2017.
Potrivit prevederilor art. 75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, cu modificări și completări, Camera Deputaţilor este Cameră decizională. 

Consiliul Legislativ a avizat favorabil iniţiativa legislativă prin avizul nr.792 din 2 octombrie 2017.
Punctul de vedere transmis de Guvern precizează că susține adoptarea acestei inițiative legislative.
Comisia pentru drepturile omului, culte şi problemele minorităţilor naţionale a avizat favorabil iniţiativa legislativă în ședința din 6 februarie 2018.

Proiectul de lege are ca obiect de reglementare completarea art.165 din Legea nr.245/2013 privind executarea pedepselor şi a măsurilor privative de libertate dispuse de organele judiciare în cursul procesului penal, cu modificările şi completările ulterioare. Potrivit normei propuse, se are în vedere instituirea obligaţiei centrelor de detenţie „de a realiza un raport social personalizat către Agenţia Naţională pentru Ocuparea Forţei de Muncă pentru persoanele care mai au de executat 3 luni din pedeapsa privativă de libertate”.
În conformitate cu prevederile art. 61 din Regulamentul Camerei Deputaţilor, republicat, cu modificări și completări, membrii Comisiei juridice au examinat această iniţiativă legislativă în şedinţa din 20 februarie 2018. La şedinţa Comisiei juridice, de disciplină şi imunităţi au fost prezenţi deputaţii conform listei de prezenţă. 

În urma examinării iniţiativei legislative, a expunerii de motive, a avizului Consiliului Legislativ și a punctului de vedere al Guvernului membrii Comisiei juridice, de disciplină şi imunităţi au hotărât, cu unanimitate de voturi, adoptarea proiectului de Lege pentru completarea art.165 din Legea nr.254/2013 privind executarea pedepselor şi a măsurilor privative de libertate dispuse de organele judiciare în cursul procesului penal, în forma adoptată de Senat.
În raport cu obiectul şi conţinutul său, iniţiativa legislativă face parte din categoria legilor organice. 

	PREŞEDINTE

Eugen NICOLICEA
	          SECRETAR,

 Costel Neculai DUNAVA


Consilier,
Roxana David

PAGE  
3

